पोषण की कमी, शरीर की प्रतिरोधक छमता का कमज़ोर पड़ना, निम्न जीवन स्तर आदि तपेदिक के रोग के फैलने में मदद करते हैं। दुनिया में एच० आई० वी०/ एड्स से ग्रसित लोगों में मौत का सबसे प्रमुख कारण तपेदिक रोग है। तपेदिक एक घातक संक्रामक रोग है जिसका इलाज सम्भव है, यदि सही समय पर इसका पता चल जाए और उपचार शुरू हो जाए। तपेदिक हमारे शरीर के किसी भी भाग में हो सकता है। तपेदिक के इलाज के दौरान यदि हम इसकी दवाओं का सही तरीके से सेवन नहीं कर रहे हैं और इसकी दवाईयों को समयानुसार लेने में नागा कर रहे हैं तो तपेदिक रोग गंभीर रूप धारण कर लेता है, जिसे दवा-प्रतिरोध टीबी या तपेदिक रोग कहते हैं जिसमें फिर तपेदिक की कोई भी दवा कारगर नहीं हो सकती है।